అరవింద్ బెల్లాడ్

అరవింద్ చంద్రకాంత్ బెల్లాడ్ (జననం 3 ఆగస్టు 1969) కర్ణాటక రాష్ట్రానికి చెందిన రాజకీయ నాయకుడు. ఆయన హుబ్లీ-ధార్వాడ్ వెస్ట్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం
అరవింద్ బెల్లాడ్ తన తండ్రి చంద్రకాంత్ బెల్లాడ్ అడుగుజాడల్లో  భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2013 కర్ణాటక శాసనసభ ఎన్నికలలో హుబ్లీ-ధార్వాడ్ వెస్ట్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి కాంగ్రెస్ అభ్యర్థి ఎస్.ఆర్. మోరేపై 11182 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2018 శాసనసభ ఎన్నికలలో బీజేపీ అభ్యర్థిగా పోటీ చేసి కాంగ్రెస్  అభ్యర్థి మొహమ్మద్ ఇస్మాయిల్ తమత్గర్‌పై 40,487 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

అరవింద్ బెల్లాడ్ 2023 కర్ణాటక శాసనసభ ఎన్నికలలో హుబ్లీ-ధార్వాడ్ వెస్ట్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి కాంగ్రెస్ అభ్యర్థి దీపక్ చించోర్‌పై 38,693 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. ఆయన 2023 డిసెంబర్ 25న శాసనసభలో ప్రతిపక్ష ఉప నాయకుడిగా ఎన్నికయ్యాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2023 కర్ణాటక శాసనసభ్యులు
వర్గం:2018 కర్ణాటక శాసనసభ్యులు
వర్గం:2013 కర్ణాటక శాసనసభ్యులు